2009; lavastaja ja stsenarist Tim Blake Nelson; osades Edward Norton, Tim Blake Nelson, Susan Sarandon, Keri Russell, Melanie Lynskey, Lucy DeVito, Josh Pais  8/10    Edward Norton mängib identseid kaksikvendasid, kes on teineteisest täiesti erinevad. Bill Kincaid on ülikoolis klassikalise filosoofia professor, kes jääb tegutsemist alati võimalikult kaugele, kes mõtleb alati enne üle kui üldse tegudeni jõuab. Brady on maakast narkodiiler Oklahomas, kes  tegutseb alati enne kui mõtleb ja seega satub ikka ja jälle pahandustesse. Niisiis on Brady töö tuua Bill "tagasi ellu" ja viimase töö päästa Brady eksistents mõttetust sebimisest. Brady laseb Billile teatada, et ta on surnud ja meelitab ta seekaudu Oklahomasse, et kasutada Billi alibina plaanitud kuriteole ... Nii saavad kokku ühe ja sama inimese kaks erinevat poolt; ja kurat kui hästi Norton nende mängimisega toime tuleb. Muidugi tuleb välja, et tegelikult ei ole nad üldse niivõrd erinevad ja neil on  rohkem ühist kui Bill, kes põgenes Oklahomast plaaniga mitte kunagi naasta, karta oskas. Aga filmivaataja meeleheaks ei ole see kokkusaamine tehtud ülimagusaks läägeks rõõmupisaratega kaetud kokkusaamislooks; siin on musta huumorit nii kurbuses kui õnnes. Tegelikult edasi jutustades ma pigem rikun eesolevat filmielamust kui suudan seda paremaks soovitada. Tõesti üks parimaid (draama)komöödiaid, mille Edward-Nortonite-vahelised jutuajamised on lausa pärliväärilised. Näiteks kanepilaksu all filosoofiast  kõnelemine:  . Aga seda peab lihtsalt ise nägema. Siin on midagi Coenitelt, midagi Tarantinolt, aga ei tööta kunagi kui koopia, vaid puhas originaal. Kuna üks peategelastest on filosoofia professor, kes armub luuletajasse, ja filmi pealkiri "Leaves of Grass", pakub luule ka filmi põhiprobleemi: